Fartein Valens Vei Interesselag – Felt G3

Innkalling til generalforsamling 2015

**Tid: Torsdag 19.mars 2015 kl 2000-2200**

**Sted: Grendehuset, Pauline Halls vei**

**Styrets forslag til dagsorden:**

Godkjenning av innkalling og dagsorden

Valg av møteleder

Valg av to personer til å signere protokollen

Styrets beretning

Økonomi

Innkomne saker

Saker til behandling

Valg

**Vedlegg:**

Regnskap 2014 og forslag til budsjett 2015 – drift

Regnskap 2014 og forslag til budsjett 2015 – vedlikeholdsfond

# Godkjenning av innkalling og dagsorden

# Valg av møteleder

# Valg av to personer til å signere protokollen

# Styrets beretning

## Styrets sammensetting i denne perioden

Styret har siden årsmøtet 19. mars 2014 bestått av Tor B. Mosland (FVv 58, styreleder), Rikard Kalland (FVv 38 kasserer), Frode Skarbøe (FVv 44 styremedlem) og Gerd Stokke (sekretær FVv 70). Frode Skarbøe flyttet i november 2014 og Einar Granlien har i denne perioden gått inn som nytt styremedlem.

**4.2 Styrets arbeid**

Styrets oppgave er å ivareta lagets interesser og gjennomføre vedtak som er truffet av interesselagets generalforsamling. Det er gjennomført 8 styremøter i perioden fra 19.mars 2014 frem til årsmøtet 2015.

## 4.3 Vedlikehold av fellesarealer

### 4.3.1 Dugnad

I 2014 ble det avholdt en vår - og en høstdugnad.

Vanlig opprydding ble gjennomført på fellesarealene.

Det ble felt noen trær i henhold til trefellingsplanen, men fortsatt gjenstår noen grantrær.

**4.3.2** **Helårsavtale med Fjeldstad AS**

Styret har sagt opp avtalen med Fjeldstad A/S. Ny avtale er inngått med vaktmesterfirmaet Alt-Mann A/S. Tilbudet som er mottatt fra Alt-Mann A/S, ligger en god del under prisen som Fjeldstad AS tar for de samme tjenestene.

Alt-Mann A/S utfører i dag vaktmestertjenster for bl.a. blokkbebyggelsen i Fartein Valens vei. Vaktmesterfirmaet har vært etablert på Kolbotn i en årrekke.

**4.3.3 Lekeplasser og lekeapparater**

Rydding og klipping er gjennomført på lekeplassene.

**4.3.4 Grøntanlegget**

Det er kun gjort små utbedringer av grøntanlegg i denne perioden.

**4.3.6 Trafikksikkerhet**

Ingen tiltak er iverksatt i denne perioden.

Beboerne anmodes om minst mulig bilbruk på området. Bilkjøring må skje hensynsfullt og med lav hastighet.

Det er ikke lagt til rette for parkering langs veien. Veien er smal og det må derfor utvises forsiktighet i de tilfellene bilen må parkeres langs veien.

Bommen skal repareres på dugnad vår 2015.

## 4.4 Veien fra barnehagen til garasjeanlegget

Interesselaget har kontaktet Huseiernes Landforbund v/Advokat Nordal.

Adv. Nordal har kommet med forslag til brev som sendes Oppegård kommune.

Han ber om en redegjørelse fra kommunens side om en eventuell overtagelse av veien.

Advokaten påpeker en uholdbar situasjon mht. parkering og trafikk til og fra barnehagen.

Større kjøretøyer som har leveranser til barnehagen, har ved flere anledninger sperret veien, slik at beboerne ikke har hatt anledning til å passere.

**4.5** **Garasjeportene**

Interesselaget har over en lengre periode hatt serviceavtale med Windsor Doors.

Portene i ”midtre” og ”øverste” garasjeanlegg ble etter hvert veldig dyre å reparere.

Ved en gjennomgang av motor/drivverk, viste det seg at de var i en meget dårlig forfatning og en utskiftning var derfor nødvendig.

Serviceavtalen med Windsor Doors ble sagt opp og styret inngikk ny avtale med en annen leverandør, Car-bo A/S, Vestby. Vedlikehold på de nye motoren/drivverket, er minimale. Nødvendig ettersyn tas på vår - og høstdugnad. Utenom noen mindre justeringer, har de nye installasjonene fungert tilfredsstillende. For å finansiere innkjøp av nye motorer/drivverk, ble beboerne bedt om å betale inn et ekstraordinært beløp på kr 1.000,-. Styret må kontaktes dersom det oppstår driftsstans på portene.

4.6 **Brannsikring i garasjeanleggene**

Styret har kontaktet Huseiernes Landsforbund vedrørende brann/brannvarslig i garasjeanleggene. Det opplyses at garasjene er klassifisert i gruppen som representerer liten eller ingen brannfare. Det opplyses videre at brannslukningsapparet må være på plass.

I samtlige 3 garasjeanlegg er det plassert slike apparater.

## 4.7 Vestre Ingieråsen Grendehus

På generalforsamlingen i 2014, ble det vedtatt å støtte grendehuset med kr 5000,-.

Grendehuset blir mye brukt til forskjellige arrangementer. Styret innstiller på

at samme beløp, kr. 5.000,- blir bevilget til grendehuset i 2015. Det forutsettes at beløpet benyttes til drift av grendehuset.

Ved å benytte nettadressen [www.ingieraasengrendehus.no](http://www.ingieraasengrendehus.no), kan man reservere huset for leie

.

# Økonomi

**5.1** **Regnskap**

(se vedlegg)

## 5.2. Status innbetaling av årsavgift

Årsavgiften er på det nærmeste innbetalt.

Styret har dette året innhentet e-postadresser til beboerne. Dette letter arbeidet betraktelig når det er behov for å kontakte beboerne.

**5.3 Driftsbudsjettet**

Styret foreslår at årsavgiften økes med kr. 500,-.

Årsavgiften er i dag kr. 8.000,-. For driftsåret 2015 vil årsavgiften, hvis dette vedtas av generalforsamlingen, bli kr. 8.500,-.

# 6 Innkomne saker

**6.1 Ingen innkomne saker.**

# 7 Saker til behandling

# 7.1 Støtte til Vestre Ingieråsen Grendehus

**7.1.2 Forslag til vedtak**

Vestre Ingieråsen Grendehus tildeles i 2015 en gave på kr 5000. Det forutsettes at pengene benyttes til å dekke drift av Grendehuset i Pauline Halls vei.

**7.2** **Styregodtgjørelse**

De siste årene har styremedlemmer blitt fritatt fra årsavgift/fondsinnbetaling. Styret foreslår at denne honorering videreføres.

**7.2.1** **Forslag til vedtak:**

Styremedlemmene valgt på generalforsamling i Fartein Valens Vei interesselag er unntatt årsavgift/fonds innbetaling.

**7.3. Øking av årsavgift**

Årsavgiften foreslås økt med kr. 500,-. Årsavgiften har ikke vært endret de siste årene. Interesselagets utgifter har imidlertid økt. Dette gjelder bl.a. avgift til Canal Digital, reparasjoner av garasjeporter etc.

**7.3.1 Forslag til vedtak**

Generalforsamlingen stemmer for en økning av årsavgiften med kr. 500,-.

# 8 Budsjettforslag

(se vedlegg)

## 9 Valg

## 9.1 Styret

Det må velges 2 nye styremedlemmer, slik at styret i henhold til vedtektene består av inntil 4 medlemmer. Styret har foreløpig ikke fått aksept fra forespurte kandidater, men jobber videre med saken.

## 9.2 Revisor

For neste styreperiode, foreslås nåværende revisor, Bjørn Nordengen, at han fortsetter som Interesselagets revisor.

Kolbotn, 25. februar 2015

Styret i Fartein Valens vei Interesselag, Felt G3